|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΕΡΙΦΕΡΕΙΑ ΑΤΤΙΚΗΣ**  **ΔΗΜΟΣ ΜΟΣΧΑΤΟΥ-ΤΑΥΡΟΥ**  **Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ & ΔΟΜΗΣΗΣ** | **ΕΡΓΟ:**  **Α.Μ.:**  **ΠΡΟΫΠΟΛΟΓΙΣΜΟΣ:**  **ΑΝΑΔΟΧΟΣ:** | «ΑΝΑΚΑΤΑΣΚΕΥΗ ΚΑΙ ΣΥΝΤΗΡΗΣΗ ΚΡΑΣΠΕΔΟΡΕΙΘΡΩΝ ΚΑΙ ΠΕΖΟΔΡΟΜΙΩΝ ΔΙΑΦΟΡΩΝ ΟΔΩΝ»  4/2022  200.000,00€  ΚΟΡΑΛΛΗΣ Μ. ΠΑΝΑΓΙΩΤΗΣ |

**ΑΙΤΙΟΛΟΓΙΚΗ ΕΚΘΕΣΗ**

**(Συνοδεύει τον 3ο Ανακεφαλαιωτικό Πίνακα Εργασιών και το 3ο Π.Κ.Τ.Μ.Ν.Ε.)**

**Α. ΙΣΤΟΡΙΚΟ ΤΗΣ ΕΡΓΟΛΑΒΙΑΣ**

**α)** Η υπ’ αριθμ. 4/2022 μελέτη της Τεχνικής Υπηρεσίας του Δήμου Μοσχάτου-Ταύρου.

**β)** Με την υπ’ αριθμ. 151/2022 Απόφαση της Οικονομικής Επιτροπής Δήμου Μοσχάτου-Ταύρου εγκρίθηκαν οι όροι Διακήρυξης της Δημοπρασίας.

**γ)** Στις **01-09-2022** διενεργήθηκε μειοδοτικός διαγωνισμός για την κατασκευή του έργου: **«ΑΝΑΚΑΤΑΣΚΕΥΗ ΚΑΙ ΣΥΝΤΗΡΗΣΗ ΚΡΑΣΠΕΔΟΡΕΙΘΡΩΝ ΚΑΙ ΠΕΖΟΔΡΟΜΙΩΝ ΔΙΑΦΟΡΩΝ ΟΔΩΝ» Α.Μ.4/2022**, προϋπολογισμού **200.000,00 € με ΦΠΑ** και με την υπ’ αριθμ. 265/25-11-2022 Απόφαση της Οικονομικής Επιτροπής του Δήμου Μοσχάτου-Ταύρου (ΑΔΑ:6ΗΜΚΩΚΡ-77Υ), εγκρίθηκε η κατακύρωση του αποτελέσματος του ως άνω διαγωνισμού και η ανάθεση του έργου στον οικονομικό φορέα «ΚΟΡΑΛΛΗ Μ. ΠΑΝΑΓΙΩΤΗ», με ποσοστό έκπτωσης 18,86%.

**δ)** Στις **08-02-2023** υπογράφηκε η εργολαβική σύμβαση με αρ. πρωτ. 2588/08-02-2023 (23SYMV012097365 2023-02-08) για συνολικό ποσό **162.580,55 €** συμπεριλαμβανομένων Γ.Ε.&Ο.Ε., απρόβλεπτα, απολογιστικά, αναθεώρηση και Φ.Π.Α. 24%.

**ε)** Με την υπ’ αριθμ. 63/11-04-2023 Απόφαση του Δημοτικού Συμβουλίου Δήμου Μοσχάτου-Ταύρου (ΑΔΑ: ΨΤΝΩΩΚΡ-ΥΨΤ) εγκρίθηκε ο 1ος ΑΠΕ του έργου.

**στ)** Με την υπ’ αριθμ. 137/03-08-2023 Απόφαση του Δημοτικού Συμβουλίου Δήμου Μοσχάτου-Ταύρου (ΑΔΑ: ΨΠΑ7ΩΚΡ-ΔΙΦ) εγκρίθηκε ο 2ος ΑΠΕ του έργου.

**ζ)** Η συνολική προθεσμία περάτωσης του όλου έργου, ορίστηκε σε **δώδεκα** **(12) ημερολογιακούς μήνες** από την ημέρα υπογραφής της σύμβασης, όπως ορίζεται στο σχετικό άρθρο της Ειδικής Συγγραφής Υποχρεώσεων. Έγινε έναρξη εργασιών βάσει του εγκεκριμένου χρονοδιαγράμματος. Δόθηκε παράταση του χρόνου εκτέλεσης των εργασιών του έργου κατά έξι (6) ημερολογιακούς μήνες, ήτοι έως 8/8/2024 (αρ. αποφ. 6/2024 AΔΑ: 6ΨΟΡΩΚΠ-0Η5).

**Β. ΑΝΤΙΚΕΙΜΕΝΟ ΕΡΓΟΛΑΒΙΑΣ**

Το εν λόγω έργο έχει σαν στόχο την εκτέλεση εργασιών κατασκευής, αποκατάστασης και συντήρησης πεζοδρομίων. Περιλαμβάνεται η κατασκευή νέων πεζοδρομίων, η επισκευή πεζοδρομίων με προβλήματα βατότητας και ασφάλειας, η αποκατάσταση κατεστραμμένων κρασπεδορείθρων και η διαμόρφωση διόδων πρόσβασης ΑΜΕΑ, η κατασκευή νέων ραμπών πρόσβασης ΑΜΕΑ.

**Γ. ΑΙΤΙΟΛΟΓΙΑ ΣΥΝΤΑΞΗΣ 3ΟΥ ΑΝΑΚΕΦΑΛΑΙΩΤΙΚΟΥ ΠΙΝΑΚΑ ΕΡΓΑΣΙΩΝ (Α.Π.Ε.)**

Ο προτεινόμενος 3ος ΑΠΕ συντάχθηκε προκειμένου να συμπεριλάβει τις αυξομειώσεις των ποσοτήτων των εργασιών του έργου όπως αυτές διαμορφώθηκαν κατά τη διάρκεια εκτέλεσης του με ακριβέστερες προμετρήσεις, χωρίς όμως να αλλάξει το αρχικό προβλεπόμενο αντικείμενο.

***Ειδικότερα:***

1. **ΚΥΡΙΑ ΣΥΜΒΑΣΗ**

Ο 3ος ΑΠΕ συντάχθηκε - σε σχέση με την κύρια σύμβαση - προκειμένου να συμπεριλάβει αυξομειώσεις ποσοτήτων και νέες εργασίες.

* 1. **ΚΥΡΙΑ ΣΥΜΒΑΣΗ - ΑΥΞΟΜΕΙΩΣΕΙΣ ΠΟΣΟΤΗΤΩΝ**

Οι αυξομειώσεις ποσοτήτων εγκεκριμένων κονδυλίων σε σχέση με την αρχική σύμβαση οφείλονται σε ακριβέστερη προσαρμογή στις υφιστάμενες στο έργο συνθήκες καθώς και στην ανάγκη εκτέλεσης νέων εργασιών, όπως είναι η κατασκευή αντιολισθηρού (χτενιστού) βιομηχανικού δαπέδου, η ανακατασκευή δικτύου Ο.Κ.Ω., η τοποθέτηση χειρολισθήρα σε νέα ράμπα ΑΜΕΑ και η διαμόρφωση διαβάσεων ΑΜΕΑ σε υφιστάμενα πεζοδρόμια, οι οποίες δεν είχαν συμπεριληφθεί στην αρχική προσέγγιση της μελέτης. Οι αυξομειώσεις ποσοτήτων της κύριας σύμβασης αναλύονται ως εξής (*ποσά χωρίς ΓΕ & ΟΕ*):

ΟΜΑΔΑ Α: ΧΩΜΑΤΟΥΡΓΙΚΑ - ΚΑΘΑΙΡΕΣΕΙΣ

Έχουμε αύξηση των ποσοτήτων των εργασιών: Α.Τ.4

Έχουμε μείωση των ποσοτήτων των εργασιών: Α.Τ.3, Α.Τ.7

Έχουμε αμετάβλητες τις ποσότητες των εργασιών: Α.Τ.1, Α.Τ.2, Α.Τ.5, Α.Τ.6, Α.Τ.8, Α.Τ.9.

Η συνολική δαπάνη της ομάδας μειώνεται σε σχέση με τη συμβατική δαπάνη κατά 1.400,68 € (ποσοστό -5,94%).

ΟΜΑΔΑ Β: ΤΕΧΝΙΚΑ ΕΡΓΑ

Έχουμε αύξηση των ποσοτήτων των εργασιών: Α.Τ.10, Α.Τ.12, Α.Τ.16, Α.Τ.20, Α.Τ.21.

Έχουμε μείωση των ποσοτήτων των εργασιών: Α.Τ.11, Α.Τ.13, Α.Τ.14, Α.Τ.17, Α.Τ.18, Α.Τ.19, Α.Τ.22.

Έχουμε αμετάβλητες τις ποσότητες των εργασιών: Α.Τ.15, Α.Τ.23.

Η συνολική δαπάνη της ομάδας μειώνεται σε σχέση με τη συμβατική δαπάνη κατά 2.966,75 € (ποσοστό -4,47%).

Έχουμε μια (1) Νέα Τιμή (βλ. Κατωτέρω).

* 1. **ΚΥΡΙΑ ΣΥΜΒΑΣΗ - ΝΕΕΣ ΕΡΓΑΣΙΕΣ - 3ο Π.Κ.Τ.Μ.Ν.Ε.**

Ο 3ος ΑΠΕ περιλαμβάνει την εκτέλεση μιας (1) νέας εργασίας που αφορά στην κύρια σύμβαση, η οποία δεν είχε συμπεριληφθεί στη μελέτη και η εκτέλεση της οποίας κατέστη αναγκαία για να καλύψει την αρτιότητα και τη λειτουργικότητα του έργου. Η δαπάνη της ισούται με 1.369,68 € (μετά την έκπτωση) και πραγματοποιείται από το ποσό των απροβλέπτων σύμφωνα το άρθρο 158 του Ν.4412/2016. Οι νέα αυτή εργασία περιλαμβάνεται στο **3ο Π.Κ.Τ.Μ.Ν.Ε.**, το οποίο αποτελεί αναπόσπαστο μέρος του παρόντος Α.Π.Ε., και είναι οι ακόλουθες:

Ν.Τ. 3/1: Διαμόρφωση διαβάσεων ατόμων με ειδικές ανάγκες σε πεζοδρόμια και νησίδες

Η πιο πάνω τιμή μονάδος συντάχθηκε σύμφωνα με το άρθρο 156 του Ν.4412/2016. Ως τρίμηνο εκκίνησης λήφθηκε το τρίμηνο δημοπράτησης, ήτοι Γ΄ 2022, και εφαρμόστηκε η μέση τεκμαρτή έκπτωση της εργολαβίας.

Η εργασία που περιλαμβάνεται είναι απαραίτητη για την περαίωση του έργου και δεν προέρχεται από τη διαφοροποίηση της μελέτης, των συμβατικών σχεδίων, της ποιότητας του έργου ή της μορφής αυτού. Η επιπλέον δαπάνη για την εκτέλεση της εργασίας καλύπτεται εξ’ ολοκλήρου από τα απρόβλεπτα, όπως προβλέπεται από την κείμενη νομοθεσία και έτσι δεν προκύπτει υπέρβαση της εγκεκριμένης δαπάνης του συνόλου των εργασιών. Τέλος, από τις ομάδες εργασιών έγινε απορρόφηση συμβατικών δαπανών, ποσού 5.157,23€ για αύξηση της αρχικής πρόβλεψης προς εκτέλεση απολογιστικών εργασιών (έξοδα ανακύκλωσης προϊόντων εκσκαφής).

Με την παραπάνω χρήση:

* Δεν προκαλείται αλλαγή του βασικού σχεδίου της κύριας σύμβασης όπως αυτό περιγράφεται στα συμβατικά τεύχη.
* Δεν θίγεται η πληρότητα, η ποιότητα και η λειτουργικότητα του έργου.
* Δεν τροποποιούνται οι προδιαγραφές του έργου, όπως αυτές περιγράφονται στα συμβατικά τεύχη.
* Δεν προκαλείται αύξηση, ούτε γίνεται εισαγωγή νέας συμβατικής δαπάνης, η οποία δεν είχε αποτελέσει αντικείμενο του διαγωνισμού του έργου.

**Δ. ΟΙΚΟΝΟΜΙΚΑ ΣΤΟΙΧΕΙΑ 3ου ΑΠΕ**


Ο παρών 3ος Ανακεφαλαιωτικός Πίνακας Εργασιών διαμορφώνεται σε ισοζύγιο σε σχέση με το αρχικό οικονομικό συμβατικό αντικείμενο, στο ποσό των 162.580,55 € με Φ.Π.Α. Οι δαπάνες του 3ου ΑΠΕ, σε σχέση και με την Αρχική Σύμβαση, τον 1ο ΑΠΕ και 2ο ΑΠΕ, αναλύονται ως εξής (*ποσά σε €*):

|  |  |  |  |  |
| --- | --- | --- | --- | --- |
|  | **ΑΡΧΙΚΗ ΣΥΜΒΑΣΗ** | **1ος Α.Π.Ε.** | **2ος Α.Π.Ε.** | **3ος Α.Π.Ε.** |
| Εργασίες | 94.905,72 | 103.502,62 | 105.887,48 | 102.624,20 |
| Γ.Ε. & Ο.Ε. 18% | 17.083,03 | 18.630,47 | 19.059,57 | 18.472,36 |
| Απρόβλεπτα 15% | 16.798,31 | 6.653,97 | 3.152,20 | 1.636,46 |
| Σύνολο εργασιών με απρόβλεπτα | 128.787,06 | 128.787,06 | 128.099,43 | 122.733,02 |
| Απολογιστικά με Γ.Ε. & Ο.Ε. | 1.456,85 | 1.456,85 | 2.144,48 | 7.510,89 |
| Αναθεώρηση | 869,44 | 869,44 | 869,44 | 869,44 |
| **Άθροισμα** | **131.113,35** | **131.113,35** | **131.113,35** | **131.113,35** |
| Φ.Π.Α. 24% | 31.467,20 | 31.467,20 | 31.467,20 | 31.467,20 |
| **ΓΕΝΙΚΟ ΣΥΝΟΛΟ** | **162.580,55** | **162.580,55** | **162.580,55** | **162.580,55** |

Η συνολική δαπάνη του παρόντος 3ου Ανακεφαλαιωτικού Πίνακα Εργασιών ανέρχεται - με τον Φ.Π.Α. - στο ποσό των εκατόν εξήντα δύο χιλιάδων πεντακοσίων ογδόντα ευρώ και πενήντα πέντε λεπτών (**162.580,55 €**).

Μοσχάτο 13/5/2024 Μοσχάτο …./…./2024

Ο ΑΝΑΔΟΧΟΣ Ο ΕΠΙΒΛΕΠΩΝ



ΚΟΡΑΛΛΗΣ ΠΑΝΑΓΙΩΤΗΣ ΘΕΟΔΩΡΟΠΟΥΛΟΣ ΗΛΙΑΣ ΠΟΛΙΤΙΚΟΣ ΜΗΧΑΝΙΚΟΣ Π.Ε. ΠΟΛΙΤΙΚΟΣ ΜΗΧΑΝΙΚΟΣ Τ.Ε.

Μοσχάτο …./…./2024 Μοσχάτο …./…./2024

Η ΠΡΟΪΣΤΑΜΕΝΗ Η Δ/ΝΤΡΙΑ Τ.Υ. & ΔΟΜΗΣΗΣ

ΚΑΡΑΜΑΝΟΥ ΑΓΓΕΛΙΚΗ ΤΣΙΩΛΗ ΑΜΑΛΙΑ

ΑΡΧΙΤΕΚΤΩΝ ΜΗΧΑΝΙΚΟΣ ΠΟΛΙΤΙΚΟΣ ΜΗΧΑΝΙΚΟΣ Τ.Ε