**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΕΣΩΤΕΡΙΚΩΝ**

**ΔΗΜ. Δ/ΝΣΗΣ ΚΑΙ ΑΠΟΚΕΝΤΡΩΣΗΣ**

**ΔΗΜΟΣ ΜΟΣΧΑΤΟΥ ΤΑΥΡΟΥ**

**ΠΡΟΣ :** Τον Πρόεδρο και τα αξιότιμα μέλη τoυ Δημοτικού Συμβουλίου

**ΕΙΣΗΓΗΤΙΚΗ ΕΚΘΕΣΗ ΓΙΑ ΤΟΝ ΚΑΘΟΡΙΣΜΟ ΤΗΣ ΔΙΑΔΙΚΑΣΙΑΣ, ΤΩΝ ΚΡΙΤΗΡΙΩΝ, ΤΩΝ ΔΙΚΑΙΟΛΟΓΗΤΙΚΩΝ ΚΑΙ ΤΗΣ ΟΙΚΟΝΟΜΙΚΗΣ ΣΥΜΜΕΤΟΧΗΣ ΓΙΑ ΤΗΝ ΕΙΣΑΓΩΓΗ ΒΡΕΦΩΝ ΚΑΙ ΝΗΠΙΩΝ, ΤΗ ΣΧΟΛΙΚΗ ΧΡΟΝΙΑ 2024-2025**

Στο 4249/5-12-2017 Φύλλο Εφημερίδας της Κυβερνήσεως δημοσιεύτηκε ο Πρότυπος Κανονισμός Λειτουργίας Δημοτικών Παιδικών και Βρεφονηπιακών Σταθμών. Ο Πρότυπος αυτός Κανονισμός αποτελεί το πλαίσιο λειτουργίας των δημοτικών Σταθμών που λειτουργούν εντός των νομικών προσώπων των δήμων ή ως υπηρεσία του Δήμου και σ’ αυτόν αναφέρονται όλες οι λεπτομέρειες γύρω από τη φιλοξενία των παιδιών, τις υποχρεώσεις και τα δικαιώματα των εργαζομένων.

Με την υπ΄αριθμ.22/19-04-2019 απόφαση ΔΣ εγκρίθηκε ο Κανονισμός Λειτουργίας των Παιδικών Σταθμών που ανήκαν στο Νομικό Πρόσωπο, βασιζόμενοι στον Πρότυπο αυτό και έχοντες πάντοτε κατά νου οι διατάξεις του να μην αντίκεινται στις ρυθμίσεις που θέτει εκείνος. Η απόφαση εγκρίθηκε από το Δημοτικό Συμβούλιο του Δήμου Μοσχάτου-Ταύρου με την υπ’ αριθμ. 147/22.04.2019 Πράξη (ΑΔΑ: Ψ3ΘΥΩΚΡ-ΣΩ8) και νομιμοποιήθηκε με την υπ’ αριθμ. 45186/12643/12.07.2019 Απόφαση του Συντονιστή Αποκεντρωμένης Διοίκησης Αττικής.

Σύμφωνα με τον ν. 5056/2023 (Α’ 163) άρθρο 27 «Κατάργηση νομικών προσώπων δημοσίου δικαίου των Οργανισμών Τοπικής Αυτοδιοίκησης α’ βαθμού και μεταφορά ως συνόλου αρμοδιοτήτων, οργανικών μονάδων και θέσεων προσωπικού στους Ο.Τ.Α. α’ βαθμού» και το ΦΕΚ 131/τ.Β’/9-1-2024, Αρ. Αποφ. 1921 καταργήθηκε αυτοδίκαια το Ν.Π.Δ.Δ. με την επωνυμία «Δημοτικός Οργανισμός Προσχολικής Αγωγής και Κοινωνικής Αλληλεγγύης (Δ.Ο.Π.Α.Κ.Α.)» και οι αρμοδιότητές του ασκούνται από την 1η.1.2024 από τον οικείο δήμο.

H Δημοτική Επιτροπή του Δήμου μπορεί να αποφα­σίζει για εξαιρετικούς λόγους που αφορούν παιδιά ευ­άλωτων και ευπαθών ομάδων, για την εγγραφή τους με ελλιπή δικαιολογητικά, εφόσον αυτά είναι αδύνατον να προσκομισθούν.

Εξαιρούνται οι ιατρικές βεβαιώσεις, με τις οποίες πι­στοποιείται η υγεία και ο εμβολιασμός των παιδιών.

Για την επανεγγραφή απαιτούνται όλα τα δικαιολογητικά.

Η αίτηση επανεγγραφής υπάγεται στο σύστημα μοριοδότησης και συνεπώς μοριοδοτείται.

Απαγορεύεται να προκρίνεται ως κριτήριο επιλογής η δημοτικότητα έναντι της ιδιότητας του κατοίκου. Απα­γορεύεται να εξαιρούνται από το δικαίωμα φιλοξενίας παιδιά μη αυτοεξυπηρετούμενα ως προς την ατομική τους υγιεινή.

Καλούμαστε να εγκρίνουμε τα κριτήρια, τα δικαιολογητικά και την μοριοδότηση για την εισαγωγή βρεφών και νηπίων, κατά τη σχολική χρονιά 2024-2025, τον ορισμό επιτροπής επεξεργασίας των αιτήσεων εγγραφής βρεφών και νηπίων, της διαδικασίας επιλογής τους, του πίνακα επιλαχόντων και των ενστάσεων, σύμφωνα με την ΚΥΑ 41087/2017 - ΦΕΚ 4249/Β/5-12-2017 και τον εσωτερικό κανονισμό λειτουργίας των παιδικών, βρεφικών και βρεφονηπιακών σταθμών του Δήμου Μοσχάτου Ταύρου καθώς και την οικονομική συμμετοχή των φιλοξενούμενων νηπίων.

Κατόπιν, των ανωτέρω εισηγούμεθα:

**Α.** Η αίτηση υποβάλλεται από τους γονείς. Οι αιτήσεις υποβάλλονται ανά Κοινότητα και μόνο και το κριτήριο επιλογής του σταθμού είναι η εγγύτητα στην κατοικία όπου αυτό είναι εφικτό. Για την εγγραφή και την επανεγγραφή των βρεφών και νηπίων στους παιδικούς και βρεφονηπιακούς σταθμούς να προσκομίζονται τα εξής δικαιολογητικά:

1. Αντίγραφο Αποδεικτικού Στοιχείου Ταυτότητας (Αστυνομική ταυτότητα ή Διαβατήριο) σε ισχύ.
2. Εκκαθαριστικό σημείωμα του τρέχοντος οικονομικού έτους, για το φορολογικό έτος 2023 (δηλαδή για εισοδήματα που αποκτήθηκαν από 01/01/2023 έως 31/12/2023).

Εκκαθαριστικό σημείωμα οποιουδήποτε άλλου έτους δεν θα είναι αποδεκτό και θα συνιστά λόγο απόρριψης της αίτησης.

Στο εισόδημα θα περιλαμβάνεται το φορολογητέο εισόδημα καθώς και το σύνολο των αυτοτελώς φορολογηθέντων εισοδημάτων.

1. Πιστοποιητικό Οικογενειακής κατάστασης που να έχει εκδοθεί εντός του τελευταίου εξαμήνου. Σε περίπτωση που προσκομιστεί πιστοποιητικό σε άλλη γλώσσα πλην της Ελληνικής, το πιστοποιητικό συνοδεύεται απαραίτητα από επίσημη μετάφραση.

Επιπλέον:

* για διαζευγμένους γονείς απαιτείται: Αντίγραφο διαζευκτηρίου (εάν αυτό δεν αναφέρεται στο πιστοποιητικό οικογενειακής κατάστασης).
* για γονείς σε χηρεία απαιτείται: Ληξιαρχική πράξη θανάτου συζύγου (εάν αυτό δεν αναφέρεται στο πιστοποιητικό οικογενειακής κατάστασης).
* για τις άγαμες μητέρες απαιτείται: Πιστοποιητικό Οικογενειακής κατάστασης που να έχει εκδοθεί εντός του τελευταίου τετραμήνου.
* για τις ανάδοχες μητέρες απαιτείται: Οποιοδήποτε έγγραφο της Επιτροπείας ανήλικου τέκνου.

1. **Δικαιολογητικά απασχόλησης ανά περίπτωση**

**(Όλα τα δικαιολογητικά της παραγράφου 4 αφορούν και τους δύο γονείς)**

**4.1 Για εργαζόμενους στ**ον ιδιωτικό τομέα, απαιτούνται:

* Βεβαίωση εργοδότη, η οποία θα αναφέρει **υποχρεωτικά εάν πρόκειται για πλήρη ή μερική απασχόληση,** ότι συνεχίζεται η απασχόληση έως και σήμερα και να έχει ημερομηνία μεταγενέστερη της Ανακοίνωσης. Επίσης, εργόσημα /αντίγραφο ενσήμων εκτυπωμένο από τον ΕΦΚΑ ή διαδικτυακά από το [www.efka.gov.gr](http://www.efka.gov.gr) του πρώτου τριμήνου του τρέχοντος έτους ή αναγγελία πρόσληψης για νεοπροσληφθέντες.

4.2 **Για εργαζόμενους** στο Δημόσιο, την Τοπική Αυτοδιοίκηση ή τα ΝΠΔΔ αυτών, απαιτείται:

* Βεβαίωση εργοδότη, η οποία θα αναφέρει **υποχρεωτικά εάν πρόκειται για πλήρη ή μερική απασχόληση,** ότι συνεχίζεται η απασχόληση έως και σήμερα και να έχει ημερομηνία μεταγενέστερη της Ανακοίνωσης.

4.3  **Για αυτοαπασχολούμενο γονέα,** απαιτούνται:

* Αντίγραφο της Δήλωσης Ενάρξεως Επιτηδεύματος στη Δ.Ο.Υ.
* Βεβαίωση ασφαλιστικού φορέα ότι είναι ασφαλισμένος.
* Υπεύθυνη Δήλωση περί μη διακοπής της υπαγωγής στον Ασφαλιστικό του Φορέα.

4.4Για άνεργους γονείς, απαιτούνται:

* Βεβαίωση ανεργίας από τη ΔΥΠΑ (πρώην ΟΑΕΔ) ή κάρτα ανεργίας σε ισχύ, που να έχει όμως εκδοθεί πριν την ημερομηνία της Ανακοίνωσης.

4.5 Βεβαίωση φοίτησης τελευταίου εξαμήνου από τη Γραμματεία του Εκπαιδευτικού ιδρύματος για γονείς που είναι φοιτητές ή μαθητές με την προϋπόθεση ότι δεν εργάζονται (σε αυτή την περίπτωση δεν μοριοδοτείται η κάρτα ανεργίας).

1. Βεβαίωση μόνιμης κατοικίας (gov.gr) ή μισθωτήριο συμβόλαιο κατοικίας.

Υπεύθυνες δηλώσεις δεν θα γίνουν δεκτές.

1. Ατομική κάρτα υγείας του παιδιού (περιλαμβάνεται στα ΧΡΗΣΙΜΑ ΕΓΓΡΑΦΑ) συμπληρωμένη και υπογεγραμμένη από Παιδίατρο, καθώς και αντίγραφο του βιβλιαρίου υγείας του με τα εμβόλια που προβλέ­πονται κάθε φορά ανάλογα με την ηλικία του παιδιού.
2. Για την εγγραφή παιδιού αλλοδαπών γονέων από τρίτες χώρες, εκτός των προαναφερόμενων δικαιολογητικών απαιτούνται:

* Αντίγραφο Ταυτότητας ή Διαβατηρίου σε ισχύ, απαραιτήτως με επίσημη μετάφρασή του (αν δεν είναι με λατινική γραφή).
* Άδεια νόμιμης παραμονής στη χώρα ή αίτηση, όπως αυτή εκάστοτε αποδεικνύεται.

1. Βεβαίωση από το Στρατό (για γονέα Στρατιώτη).
2. Βεβαίωση Υγειονομικής Επιτροπής (ΚΕΠΑ) σε ισχύ για παιδί που ανήκει στην ομάδα ΑΜΕΑ ή γονέα που ανήκει στην ομάδα ΑΜΕΑ με ποσοστό αναπηρίας 67% και άνω.
3. Ιατρική γνωμάτευση-έκθεση Ιατρού κατάλληλης ειδικότητας ή από Δημόσιο νοσοκομείο ή ιατροπαιδαγωγικό κέντρο για παιδιά με ειδικές ανάγκες, τα οποία μπορούν να ενταχθούν στο κοινό πλαίσιο λειτουργίας του Παιδικού Σταθμού.
4. Αποδεικτικό εξόφλησης των τροφείων τρέχοντος έτους (έως και Ιούλιο 2024), εφόσον βέβαια υποχρεούνταν οικονομικής συμμετοχής (για τις αιτήσεις επανεγγραφών βρεφών-νηπίων).

Όσοι δεν είναι ταμειακά ενήμεροι δεν μοριοδοτούνται σε καμία κατηγορία.

1. Αποδοχή του κανονισμού λειτουργίας των Παιδικών Σταθμώνκαι από τους δύο γονείς.
2. Δεδομένου ότι κατά το χρονικό διάστημα υποβολής των αιτήσεων δεν θα έχουν ξεκινήσει οι εγγραφές στα προγράμματα ΕΣΠΑ, οι γονείς με την αίτησή τους δεσμεύονται ότι, εφόσον είναι δικαιούχοι των προγραμμάτων ΕΣΠΑ, θα υποβάλλουν αίτηση συμμετοχής.

Εάν ο φάκελος που έχει υποβληθεί δεν είναι πλήρης τότε αυτόματα το παιδί χάνει τη θέση του στη δομή.

**Κάθε άλλο δικαιολογητικό που θα ζητηθεί από τη Διεύθυνση των παιδικών σταθμών κατά την εγγραφή και δεν προσκομιστεί συνιστά λόγο απόρριψης.**

Η φιλοξενία των παιδιών που θα επιλεγούν θα πραγματοποιείται στις Δομές της Κοινότητας κατοικίας τους.

**Εφόσον εξακολουθούν να ισχύουν τα επιδοτούμενα προγράμματα** ΕΣΠΑ της Ελληνικής Εταιρείας Τοπικής Ανάπτυξης και Αυτοδιοίκησης Α.Ε. (Ε.Ε.Τ.Α.Α.), **ο ΔΗΜΟΣ ΜΟΣΧΑΤΟΥ-ΤΑΥΡΟΥ** **θα συμμετέχει με τις δομές του και για το σχολικό έτος 2024-2025.**

|  |
| --- |
| ΠΡΟΣΟΧΗ:  Οι γονείς που φιλοξενούνται τα παιδιά τους στις Δομές μέσω επιδοτούμενων προγραμμάτων ΕΣΠΑ, καθώς και οι νέες εγγραφές που πληρούν τις προϋποθέσεις για φιλοξενίαμέσω των παραπάνω προγραμμάτων ΕΣΠΑ, **πρέπει ΥΠΟΧΡΕΩΤΙΚΑ να υποβάλουν αίτηση και στο ΕΣΠΑ με πλήρη φάκελο.** Δεδομένου ότι κατά το χρονικό διάστημα υποβολής των αιτήσεων δεν θα έχουν ξεκινήσει οι εγγραφές στα προγράμματα ΕΣΠΑ, οι γονείς εφόσον είναι δικαιούχοι των προγραμμάτων ΕΣΠΑ, υποχρεούνται να υποβάλλουν αίτηση συμμετοχής.  Εάν ο φάκελος που έχει υποβληθεί δεν είναι πλήρης τότε αυτόματα το παιδί χάνει τη θέση του στη δομή.   * Σχετικά με την εγγραφή των βρεφών και των νηπίων που θα επιλεγούν μέσω των προγραμμάτων ΕΣΠΑ (δικαιούχοι voucher), θα ισχύουν τα εξής: * Οι νέες εγγραφές καλύπτονται με σειρά μοριοδότησης αφού ολοκληρωθεί η έκδοση των αποτελεσμάτων των προγραμμάτων ΕΣΠΑ. * Εάν ένα παιδί, που έχει εγγραφεί μέσω των προγραμμάτων ΕΣΠΑ στις δομές μας παραιτηθεί από το πρόγραμμα αυτόματα χάνει τη θέση του στη δομή. |

ΚΡΙΤΗΡΙΑ ΕΠΙΛΟΓΗΣ- ΜΟΡΙΟΔΟΤΗΣΗ ΑΙΤΗΣΕΩΝ

Α. ΓΕΝΙΚΑ

|  |  |  |  |
| --- | --- | --- | --- |
| 1. | Κάτοικος Δήμου Μοσχάτου - Ταύρου |  | 20 μόρια |
| 2. | Παιδί εγγεγραμμένο στον ίδιο σταθμό τη σχολική χρονιά 2023-2024 |  | 80 μόρια |
| 3. | Παιδί εγγεγραμμένο σε άλλο σταθμό του δήμου τη σχολική χρονιά 2023-2024 |  | 50 μόρια |
| 4. | Αίτηση επανεγγραφής αδελφού/ης σε σταθμό του Δήμου |  | 30 μόρια |

Β. ΚΟΙΝΩΝΙΚΑ

|  |  |  |
| --- | --- | --- |
| 1. | Άγαμη μητέρα ή πατέρας | 25 μόρια |
| 2. | Ειδικές οικογενειακές καταστάσεις (διαζευγμένοι γονείς, γονέας που υπηρετεί τη στρατιωτική του θητεία, γονέας φοιτητής ή μαθητής) | 20 μόρια |
| 3. | Γονείς σε χηρεία | 50 μόρια |
| 4. | Ανάδοχη οικογένεια | 30 μόρια |
| 5. | Άτομο στην οικογένεια με ποσοστό αναπηρίας πάνω από 67% (πατέρας, μητέρα, τέκνο) | 30 μόρια |
| 6. | Για κάθε τέκνο στην οικογένεια | 5 μόρια |

Γ.ΟΙΚΟΝΟΜΙΚΑ (Για εισοδήματα)

|  |  |  |  |
| --- | --- | --- | --- |
| 1. | 0.000,00€ - 20.000,00€ |  | 30 μόρια |
| 2. | 20.001,00€ - 40.000,00€ |  | 20 μόρια |
| 3. | 40.001,00€ - 50.000,00€ |  | 5 μόρια |
| 4. | 50.001,00€ και άνω |  | 0 μόρια |

Δ. ΕΡΓΑΣΙΑΚΑ

|  |  |  |
| --- | --- | --- |
| 1. | Εργαζόμενες μητέρες με πλήρη απασχόληση | 30 μόρια |
| 2. | Εργαζόμενες μητέρες με μερική απασχόληση ή εποχική εργασία ή αυτοαπασχολούμενη | 20 μόρια |
| 3. | Άνεργη μητέρα | 5 μόρια |
| 4. | Εργαζόμενος πατέρας | 10 μόρια |
| 5. | Άνεργος πατέρας | 5 μόρια |
| 6. | Άνεργοι και οι δύο γονείς | 20 μόρια |

\*Για κάθε επιμέρους κριτήριο θα πρέπει να προσκομίζεται το ανάλογο αποδεικτικό έγγραφο.

**Οι αιτήσεις εγγραφών να υποβάλλονται από την Τετάρτη 5 Ιουνίου 2024 έως και την Παρασκευή 28 Ιουνίου 2024 και ώρα 23:59 στην ηλεκτρονική διεύθυνση** <http://polmoschatotavros.intellisoft.gr/>.

**Τα αποτελέσματα θα ανακοινωθούν στους παιδικούς σταθμούς καθώς και στην ιστοσελίδα του Δήμου Μοσχάτου – Ταύρου www. dimosmoschatou-tavrou.gr**

• Τα παιδιά των επανεγγραφών να ξεκινήσουν έως 08/09/2024, ενώ οι νέες επιλογές έως 15/09/2024.

**Β.** Εισηγούμεθα τη συγκρότηση της επιτροπής επεξεργασίας των αιτήσεων εγγραφής βρεφών και νηπίων, της διαδικασίας επιλογής τους, του πίνακα επιλαχόντων και των ενστάσεων, σύμφωνα με την ΚΥΑ 41087/2017 - ΦΕΚ 4249/Β/5-12-2017 και τον εσωτερικό κανονισμό λειτουργίας των παιδικών, βρεφικών και βρεφονηπιακών σταθμών του πρώην ΝΠΔΔ «ΔΗΜΟΤΙΚΟΥ ΟΡΓΑΝΙΣΜΟΥ ΠΡΟΣΧΟΛΙΚΗΣ ΑΓΩΓΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ» Δήμου Μοσχάτου Ταύρου αποτελούμενη από τους:

Τακτικά μέλη:

1. Λουκάκη Δέσποινα (Αντιδήμαρχος παιδικών σταθμών)
2. Κατωπόδη Ελένη (Αναπλ. Προϊσταμένη Α΄ Παιδικού σταθμού Κ. Ταύρου)
3. Σαΐρογλου Παναγιώτα (Αναπλ. Προϊσταμένη Β΄ Βρεφονηπιακού σταθμού Κ. Μοσχάτου)
4. Ζερβού Νομική (Αναπλ. Προϊσταμένη Α΄ Βρεφονηπιακού σταθμού Κ. Μοσχάτου)
5. Μακράκη Ευφροσύνη (Αναπλ. Προϊσταμένη Β΄ Βρεφονηπιακού σταθμού Κ. Ταύρου)

Αναπληρωματικά μέλη:

1. Κουρούνη Ελένη (Αναπλ. Προϊσταμένη Δ΄ Βρεφονηπιακού σταθμού Κ. Μοσχάτου)
2. Σπηλιοπούλου Κωνσταντίνα (Αναπλ. Προϊσταμένη Γ΄ Παιδικού σταθμού Κ. Μοσχάτου)

**Γ.** Ένα ακόμα θέμα που χρήζει απόφασης είναι η οικονομική συμμετοχή των φιλοξενούμενων νηπίων. Η προτεινόμενη οικονομική συμμετοχή προσδιορίζεται ως εξής: για ετήσιο οικονομικό εισόδημα έως τα όρια που καλύπτει το ΕΣΠΑ τα βρέφη και τα νήπια εγγράφονται χωρίς οικονομική εισφορά κάνοντας χρήση του voucher. Για οικογενειακό εισόδημα έως 40.000€ στα 90€ μηνιαίως, για οικογενειακό εισόδημα έως 45.000€ στα 120€ μηνιαίως, για οικογενειακό εισόδημα έως 50.000€ στα 150€ μηνιαίως, για οικογενειακό εισόδημα άνω των 50.001€ στα 200€ μηνιαίως.

**Η συμμετοχή θα καταβάλλεται για όλο το σχολικό έτος ανεξάρτητα από τις πιθανές απουσίες των νηπίων (οποιασδήποτε αιτιολογίας).**

Σε περίπτωση ύπαρξης ωφελούμενης μητέρας της οποίας φιλοξενούνται δύο παιδιά (αδέλφια) να χορηγείται έκπτωση ποσοστού 20% στο δεύτερο παιδί.

Τα κοινωνικά περιστατικά με αποδεικτικά έγγραφα ή έγγραφο της κοινωνικής υπηρεσίας να απαλλάσσονται από την οικονομική συμμετοχή. Οι γονείς που έχουν εγγράψει τρία παιδιά (αδέλφια) να απαλλάσσονται από την οικονομική συμμετοχή για το τρίτο παιδί.

Στις περιπτώσεις που κατά τη διάρκεια της σχολικής χρονιάς ένας από τους γονείς πάψει να εργάζεται να του χορηγείται έκπτωση ποσοστού 30% για όσο διάστημα παραμένει άνεργος. Στους πολύτεκνους γονείς να χορηγείται έκπτωση ποσοστού 30% και στους τρίτεκνους έκπτωση ποσοστού 20%.

Σε παράλληλες περιπτώσεις να ισχύει η έκπτωση με το μεγαλύτερο ποσοστό και σε καμία περίπτωση δεν μπορεί να συνυπολογιστούν αθροιστικά.

**O μήνας Ιούλιος να καταβάλλεται κατά το ήμισυ τους μήνες Νοέμβριο και Απρίλιο.**

Η Δημοτική επιτροπή εξετάζει και αποφασίζει για περιπτώσεις απαλλαγών, με βάση κοινωνικά, οικονομικά και επαγγελματικά κριτήρια, κατόπιν αίτησης του γονέα και προσκόμισης των απαραίτητων δικαιολογητικών.

Παρακαλούμε για την λήψη απόφασης για τον καθορισμό της διαδικασίας, των κριτήριων, των δικαιολογητικών και της οικονομικής συμμετοχής για την εισαγωγή βρεφών και νηπίων τη σχολική χρονιά 2024-2025και επιπροσθέτως για την παραπομπή του εν λόγω θέματος στο Δημοτικό συμβούλιο για την έγκριση του.

Η Αντιδήμαρχος

Λουκάκη Δέσποινα